
PËR KALIMIN NË RISIGURIM TË KLASËS 10 TË SIGURIMIT

Në mbështetje të shkronjave "d" dhe "k" të pikës 2, nenit 14 të ligjit nr.9268, datë 29.7.2004 "Për organizimin dhe funksionimin e Autoritetit Mbikëqyrës së Sigurimeve", nenin 107, 108 të ligjit nr.9267, datë 29.7.2004 "Për veprimtarinë e sigurimit, risigurimit dhe ndërmjetësimit në sigurime dhe risigurime", dekretit nr.295, datë 15.9.1992 "Për sigurimin e detyrushëm të mbajtësve të mjeteve motorike për përgjegjësinë ndaj personave të tretë", me propozim të organit ekzekutiv, Këshilli i Autoritetit Mbikëqyrës të Sigurimeve 



VENDOSI: 

1. Shoqërite e Sigurimit SIGMA SHA, SIGAL SHA, ATLANTIK SHA, INTERSIG SHA, DUKAGJIN AL SHA, INTERALBANIAN SHA dhe ALBSIG SHA, detyrohen të kalojnë në risigurim portofolin e sigurimit të detyrueshëm të mbajtësve të mjeteve motorike për përgjegjësitë ndaj personave të tretë (përjashtuar kartonin jeshil), brenda 1 muaji nga data e hyrjes në fuqi të këtij vendim. 
2. Ngarkohen shoqëritë e sigurimit SIGMA SHA, SIGAL SHA, ATLANTIK SHA, INTERSIG SHA, DUKAGJIN AL SHA, INTERALBANIAN SHA dhe ALBSIG SHA, dhe Drejtoria e Mbikëqyrjes dhe Inspektimit në Autoritetin Mbikqyrës të Sigurimit për zbatimin e këtij vendimi.
Ky vendim hyn në fuqi më datë 25.10.2005.

KRYETARE E KËSHILLIT 
TË AUTORITETIT MBIKËQYRËS TË SIGURIMEVE 
Burbuqe Riba 



